**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2021 M. VASARIO 25 D. SPRENDIMO NR. T2-39 „DĖL KLASIŲ IR MOKINIŲ skaičiaus KLAIPĖDOS MIESTO SAVIVALDYBĖS bendrojo ugdymo mokyklose 2021–2022 mokslo metams NUSTATYMO“ pakeitimo“ PROJEKTO**

**1. Projekto rengimą paskatinusios priežastys.** Šis sprendimo projektas parengtas, siekiant patikslinti Klaipėdos Litorinos mokyklos klasių ir mokinių jose skaičių.

**2. Parengto projekto tikslai ir uždaviniai.** Sprendimo projekto tikslas – užtikrinti specialiųjų ugdymosi poreikių turinčių mokinių mokymąsi pagal privalomas švietimo programas. Uždavinys – pakeisti Klaipėdos miesto savivaldybės tarybos 2021 m. vasario 25 d. sprendimą Nr. T2-39 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose 2021–2022 mokslo metams nustatymo“ .

**3. Kaip šiuo metu yra teisiškai reglamentuojami projekte aptarti klausimai.** Šiuo metuklasės Klaipėdos Litorinos mokykloje formuojamos, vadovaujantis Klaipėdos miesto savivaldybės tarybos 2021 m. vasario 25 d. sprendimu Nr. T2-39 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose 2021–2022 mokslo metams nustatymo“ (Klaipėdos miesto savivaldybės tarybos 2021 m. rugsėjo 30 d. sprendimo Nr. T2-210 redakcija).

**4. Kokios numatomos naujos teisinio reglamentavimo nuostatos ir kokių rezultatų laukiama.** Vadovaujantis Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo, mokslo ir sporto ministro 2004 m. birželio 25 d. įsakymu Nr. ISAK-1019, 5 punktu, mokykloms specialiųjų ugdymosi poreikių turintiems mokiniams (tokia yra Klaipėdos Litorinos mokykla) klasių ir mokinių skaičius pagal poreikį gali būti tikslinamas keletą kartų per mokslo metus.

Šiuo sprendimo projektu klasių skaičius mokykloje nėra didinamas (lieka 19 klasių), tačiau keičiami klasių formavimo principai, atsižvelgiant į ugdomų mokinių turimus sutrikimus. Tokiu būdu bus įgyvendintos Lietuvos Respublikos švietimo, mokslo ir sporto ministerijos 2021-09-21 pažymoje Nr. KA1-11 „Dėl Klaipėdos Litorinos mokyklos specialiųjų klasių atitikties nustatytiems kriterijams“ pateiktos rekomendacijos.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Šiam sprendimui įgyvendinti papildomų lėšų iš savivaldybės biudžeto nereikia. Klaipėdos Litorinos mokyklai skiriamos mokymo ir ūkio lėšos iš valstybės biudžeto Lietuvos Respublikos Vyriausybės nustatyta tvarka.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projektą vertino Klaipėdos miesto savivaldybės administracijos specialistai ir Klaipėdos Litorinos mokyklos administracija, konsultuotasi su Lietuvos Respublikos švietimo, mokslo ir sporto ministerijos Švietimo kokybės ir regioninės politikos departamento Regioninės analizės skyriaus specialistais.

**9. Sprendimo projekto autorius ar autorių grupė, sprendimo projekto iniciatoriai.** Sprendimo projektą inicijavo Klaipėdos miesto savivaldybės administracijos Švietimo skyrius.

**10. Kiti reikalingi pagrindimai ir paaiškinimai.** Nėra.

PRIDEDAMA.

1. Teisės aktų, nurodytų sprendimo projekto įžangoje, išrašas, 1 lapas.
2. Lietuvos Respublikos švietimo, mokslo ir sporto ministerijos 2021 m. rugsėjo 21 d. pažymos Nr. KA1-11 „Dėl Klaipėdos Litorinos mokyklos specialiųjų klasių atitikties nustatytiems kriterijams“ išrašas, 2 lapai.
3. Projekto lyginamasis variantas, 2 lapai.

Švietimo skyriaus vedėja Laima Prižgintienė